

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ

**-----**

**ΓΡΑΦΕΙΟ ΤΥΠΟΥ**

**-----**

 Ταχ. Δ/νση: Α. Παπανδρέου 37

Τ.Κ. – Πόλη: 15180 - Μαρούσι

Ιστοσελίδα: [www.minedu.gov.gr](http://www.minedu.gov.gr)

 E-mail: press@minedu.gov.gr

 Μαρούσι, 25 Νοεμβρίου 2016

**ΔΕΛΤΙΟΥ ΤΥΠΟΥ**

**Θέμα: Προκήρυξη της 18ης Biennale 2017**

**Η Γενική Γραμματεία Διά Βίου Μάθησης και Νέας Γενιάς του Υπουργείου Παιδείας, Έρευνας και Θρησκευμάτων,** με στόχο την υποστήριξη του διαπολιτισμικού διαλόγου μεταξύ των νέων και την ενίσχυση και ανάδειξη της νεανικής καλλιτεχνικής δημιουργίας σε εθνικό και διεθνές επίπεδο, **προσκαλεί τους νέους καλλιτέχνες της χώρας μας, ηλικίας 18 μέχρι 34 ετών** (να έχουν γεννηθεί μετά την 1η Ιανουαρίου 1982)**, να υποβάλουν αίτηση συμμετοχής στη 18η Biennale των Νέων Δημιουργών Ευρώπης και Μεσογείου.**

**Η 18η Biennale, διοργανώνεται με τη συνεργασία της Διεθνούς Ένωσης BJCEM-Biennale des jeunes créateurs de l’Europe et de la Méditerranée** **και του Υπουργείου Πολιτισμού της Δημοκρατίας της Αλβανίας, θα φιλοξενηθεί στα Τίρανα και το Δυρράχιο, από τις 4 μέχρι και τις 9 Μαΐου 2017 και θα φέρει κοντά 230 νέους καλλιτέχνες της Ευρώπης και της ευρύτερης περιοχής της Μεσογείου.**

**Το γενικό θέμα της 18ης biennale είναι «ΣΠΙΤΙ» και τα στοιχεία που το αποτελούν ή το καταστρέφουν: Ιστορία + Σύγκρουση + Όνειρο + Αποτυχία (HOME= History + Conflict + Dream + Failure).**

Η BJCEM είναι ένα διεθνές δίκτυο, μοναδικό στον Ευρω-Μεσογειακό χώρο, - *της οποίας η Γενική Γραμματεία Διά Βίου Μάθησης και Νέας Γενιάς, διά της Διεύθυνσης Νέας Γενιάς, αποτελεί ιδρυτικό μέλος* - με περισσότερα από 60 μέλη και εταίρους από χώρες της Ευρώπης, της Βόρειας Αφρικής και της Μέσης Ανατολής, χάρη στην υποστήριξη των οποίων καθίσταται δυνατή ανελλιπώς η διοργάνωση της Biennale που εξασφαλίζει τη συμμετοχή νέων καλλιτεχνών από τις περιοχές που εκπροσωπούν.

**Η Πρόσκληση απευθύνεται σε όλες και όλους τους δημιουργικούς – εικαστικούς καλλιτέχνες, κινηματογραφιστές, συγγραφείς/λογοτέχνες, καλλιτέχνες των παραστατικών τεχνών, μουσικούς και σχεδιαστές 18 μέχρι 34 ετών** (να έχουν γεννηθεί μετά την 1η Ιανουαρίου 1982)**, Έλληνες ή/και διαμένοντες νόμιμα στην Ελλάδα.**

**Η Γενική Γραμματεία Διά Βίου Μάθησης και Νέας Γενιάς/Διεύθυνση Νέας Γενιάς/Τμήμα Πολιτισμού& Κοινωνικής Συμμετοχής** θα δεχτεί τις αιτήσεις των νέων καλλιτεχνών από όλη τη χώρα, για τους τομείς:

* **Λογοτεχνική Δημιουργία (1 θέση),**
* **Εφαρμοσμένες Τέχνες (1 θέση),**
* **Εικαστικές Τέχνες (1 θέση),**
* **Κινηματογράφος (1 θέση) και**
* **Παραστάσεις (1 θέση, 1-5 καλλιτέχνες)**

Οι αιτήσεις για τους παραπάνω τομείς θα υποβληθούν ηλεκτρονικά στη Διεύθυνση Νέας Γενιάς/Τμήμα Πολιτισμού& Κοινωνικής Συμμετοχής:

E-mail: Biennale18.Home2017@minedu.gov.gr , Τηλ.: 210 344 2798 και 210 344 2803

**Η προθεσμία κατάθεσης φακέλων υποψηφιότητας για επιλογή λήγει στις 15 Ιανουαρίου 2017**

**Ο ΓΕΝΙΚΟΣ ΓΡΑΜΜΑΤΕΑΣ**

 **ΔΙΑ ΒΙΟΥ ΜΑΘΗΣΗΣ ΚΑΙ ΝΕΑΣ ΓΕΝΙΑΣ**

 **ΠΑΥΣΑΝΙΑΣ ΠΑΠΑΓΕΩΡΓΙΟΥ**